5d98e1391622133b66415eba9d35f7b2
### Πως πάω στην Ίο;


travelmyth.gr
2021.04

Η μετάβαση στην Ίο γίνεται ακτοπλοϊκώς, καθώς το νησί δεν διαθέτει αεροδρόμιο. Το **λιμάνι** του νησιού βρίσκεται σε απόσταση 2 χλμ. από τη Χώρα και εξυπηρετεί τη σύνδεση της Ίου με τον [Πειραιά](https://www.travelmyth.gr/πειραιας/ξενοδοχεια), τη Ραφήνα, το [Λαύριο](https://www.travelmyth.gr/λαυριο/ξενοδοχεια), καθώς και πολλά νησιά του Αιγαίου αλλά και το Ηράκλειο Κρήτης.  

  

Από το λιμάνι του Πειραιά, η διαδρομή μέχρι την Ίο διαρκεί περίπου 4-5 ώρες με ταχύπλοο και 7 ώρες με συμβατικό πλοίο. Από τη [Ραφήνα](https://www.travelmyth.gr/ραφηνα/ξενοδοχεια), μπορείτε να μεταβείτε στην Ίο με ταχύπλοο και το ταξίδι θα διαρκέσει από 4 έως 5 ώρες. Την Ίο μπορείτε να προσεγγίσετε και από το λιμάνι του Λαυρίου, με διάρκεια διαδρομής περίπου 10 ώρες. Μπορείτε να φτάσετε στην Ίο και από την [Κρήτη](https://www.travelmyth.gr/κρητη/ξενοδοχεια), μέσα σε περίπου 3 ώρες, με πλοία που αναχωρούν από το [Ηράκλειο](https://www.travelmyth.gr/ηρακλειο/ξενοδοχεια).  

  

Για όσους επιθυμούν να φτάσουν στην Ίο με αεροπλάνο, τα πλησιέστερα **αεροδρόμια** βρίσκονται στη [Σαντορίνη](https://www.travelmyth.gr/σαντορινη/ξενοδοχεια), την [Πάρο](https://www.travelmyth.gr/παρος/ξενοδοχεια) και τη [Νάξο](https://www.travelmyth.gr/ναξος/ξενοδοχεια). Η ακτοπλοϊκή σύνδεση της Ίου με τα γειτονικά νησιά γίνεται με συχνά δρομολόγια πλοίων και ιδιαίτερα τους καλοκαιρινούς μήνες. Αν το αεροπορικό σας ταξίδι είναι προγραμματισμένο για το Ηράκλειο Κρήτης, μπορείτε να μεταβείτε στην Ίο αναχωρώντας από το λιμάνι του Ηρακλείου.



b5ec7a1d078070cf2b15ecadddd0b699
### Που να μείνω στην Ίο;


travelmyth.gr
2021.04

Η Ίος προσφέρει στους επισκέπτες αμέτρητες επιλογές διαμονής σε ξενοδοχεία και καταλύματα. Τα περισσότερα καταλύματα βρίσκονται στη **Χώρα**, την πανέμορφη πρωτεύουσα του νησιού με τα λιθόστρωτα δρομάκια. Αν θέλετε να μείνετε δίπλα στο **λιμάνι** ή περιοχή Γιαλός όπως λένε οι ντόπιοι, θα βρείτε αρκετά καταλύματα που απέχουν μόλις 2 χλμ. από την πόλη της Ίου. Ο παραθαλάσσιος οικισμός [Μυλοπότας](https://www.travelmyth.gr/μυλοποτας/ξενοδοχεια) που βρίσκεται 3 χλμ. από τη Χώρα, αποτελεί επίσης ιδανική τοποθεσία για τη διαμονή σας. Αν επιθυμείτε να μείνετε σε ένα ήσυχο μέρος δίπλα στην αμμουδιά μπορείτε να επιλέξετε το [Μαγγανάρι](https://www.travelmyth.gr/μαγγαναρι/ξενοδοχεια), στο νότιο άκρο του νησιού. Στην ανατολική πλευρά του νησιού μπορείτε να μείνετε στην [Αγία Θεοδότη](https://www.travelmyth.gr/αγια-θεοδοτη/ξενοδοχεια) με την απέραντη αμμώδη παραλία και την [Ψάθη](https://www.travelmyth.gr/ψαθι/ξενοδοχεια).



a2bcdf2c0e82e607ae7e2f913f369131
### Ποια μέρη έχει η Ίος;


travelmyth.gr
2021.04

Η πρωτεύουσα του νησιού είναι η πόλη της Ίου, η **Χώρα**, που χαρακτηρίζεται ως ένα από τα ωραιότερα κυκλαδίτικα κέντρα. Ο πρώτος οικισμός που θα αντικρίσετε κατά την άφιξή σας στο νησί είναι το **λιμάνι** ή Γιαλός όπως λένε οι ντόπιοι. Το λιμάνι απέχει 2 χλμ. από τη Χώρα, όπου και διαμένει το μεγαλύτερο ποσοστό των κατοίκων. Ο δεύτερος μεγαλύτερος οικισμός του νησιού είναι ο **Μυλοπότας**, που βρίσκεται σε απόσταση 3 χλμ από τη Χώρα και διαθέτει μία από τις διασημότερες παραλίες του νησιού. Διανύοντας μια απόσταση περίπου 20 χλμ. ασφαλτοστρωμένου δρόμου από τη Χώρα προς το νότιο τμήμα του νησιού θα βρεθείτε στον οικισμό **Μαγγανάρι**, με την υπέροχη αμμώδη παραλία. Στο εσωτερικό τμήμα του νησιού εντοπίζονται οι οικισμοί **Επάνω Κάμπος** και **Μπούρης**, με περίπου 60 και 30 κατοίκους αντίστοιχα. Στα δυτικά, κοντά στη Χώρα υπάρχει και ο οικισμός **Κουμπάρα** με την ομώνυμη παραλία. Τέλος, στο ανατολικό τμήμα του νησιού, η **Αγία Θεοδότη** και η **Ψάθη** είναι μικρά χωριά με πανέμορφες παραλίες και λιγοστά καταλύματα.



4e7bc38654ce91d6f0bd54599cab37cc
### Ποια είναι τα αξιοθέατα στην Ίο;


travelmyth.gr
2021.04

Η Ίος είναι το νησί της διασκέδασης με πολλά αξιοθέατα που θα σας εντυπωσιάσουν.  

  

Η Χώρα της Ίου είναι μια από τις ομορφότερες των Κυκλάδων. Περπατήστε στα γραφικά στεγασμένα δρομάκια της, γνωστά ως **στιγάδια**, που θα σας οδηγήσουν σε αμέτρητα μικρά εκκλησάκια. Αν κατευθυνθείτε προς το λόφο θα συναντήσετε την **Παναγιά τη Γκρεμνιώτισσα**, εκκλησία βυζαντινής αρχιτεκτονικής. Προς το τέλος του οικισμού της πρωτεύουσας βρίσκεται η περιοχή με τους **12 ανεμόμυλους**. Λίγο πιο βόρεια, στα Τσουκαλαριά, βρίσκεται το ανοικτό **θέατρο "Οδυσσέας Ελύτης"** χωρητικότητας 1100 θέσεων. Από τις μαρμάρινες κερκίδες του θεάτρου προσφέρεται θέα στον όρμο του Μυλοπότα.  

  

Ένα από τα σημαντικότερα αξιοθέατα του νησιού βρίσκεται στον λόφο **Σκάρκο**, κοντά στο λιμάνι. Εκεί θα δείτε αρχαιολογικά ευρήματα πρωτοκυκλαδικού οικισμού. Βορειοανατολικά της Χώρας, στον δρόμο προς την Ψάθη βρίσκεται το **Παλαιόκαστρο**. Εκεί θα συνατήσετε τα ερείπια του βυζαντινού κάστρου με ανεμπόδιστη θέα προς τα νησιά Πάρο, Νάξο, [Αμοργό](https://www.travelmyth.gr/αμοργος/ξενοδοχεια) και τις μικρές Κυκλάδες. Στο βόρειο τμήμα του νησιού, στο λόφο Ψαθόπυργο λέγεται ότι βρίσκεται ο τάφος του Αρχαίου Έλληνα επικού ποιητή **Ομήρου**. Μία επίσκεψη στο **Αρχαιολογικό Μουσείο και Λαογραφικό Μουσείο** της Ίου θα σας αποκαλύψει μοναδικές αρχαίες συλλογές.  

  

Κατά την άφιξή σας θα εντοπίσετε απομεινάρια του αρχαίου τείχους που προφύλασσε τον οικισμό του νησιού και ένα κάτασπρο εκκλησάκι από τον 17ο αιώνα, την Αγία Ειρήνη δίπλα στο λιμάνι. Το νησί διαθέτει αμέτρητες **εκκλησίες**, πολλές από τις οποίες έχουν χαρακτηριστεί διατηρητέες ως ιστορικά μνημεία.  

  

Οι μεγάλες αμμώδεις **παραλίες** της Ίου με τα κρυστάλλινα νερά είναι επίσης αξιοθέατο του νησιού, καθώς βρίσκονται ανάμεσα στις ωραιότερες παραλίες της χώρας.



b44b7a621bca5eab48f9bf5044784c0b
### Ποιες παραλίες έχει η Ίος;


travelmyth.gr
2021.04

Η Ίος διαθέτει 32 χιλιόμετρα αμμουδιών με κρυστάλλινα νερά, ιδανικά για υποβρύχιες αναζητήσεις. Οι πιο δημοφιλείς και εύκολα προσβάσιμες παραλίες διαθέτουν οργανωμένα τμήματα με αναψυκτήρια και παροχές για θαλάσσια σπορ.  

  

Η πιο δημοφιλής και οργανωμένη παραλία της Ίου είναι ο **Μυλοπότας** που βρίσκεται σε απόσταση 3 χλμ. από τη Χώρα. Η παραλία διαθέτει μεγάλο πλάτος και θεωρείται μια από τις ομορφότερες αμμουδιές του Αιγαίου. Ο Μυλοπότας είναι το καλύτερο μέρος για διασκέδαση από νωρίς το μεσημέρι, αλλά και για να εξασκηθείτε στο windsurfing και τις καταδύσεις.  

  

Αν κατευθυνθείτε περίπου 20 χλμ. νότια από τη Χώρα θα συναντήσετε μια αλληλουχία κοπλίσκων, το **Μαγγανάρι**. Η πρόσβαση στο Μαγγανάρι γίνεται μέσω ασφαλτοστρωμένου δρόμου που αποκαλύπτει τις ομορφιές του εσωτερικού τμήματος του νησιού. Η παραλία με τα γαλαζοπράσινα ρηχά νερά και την ξανθή άμμο διαθέτει οργανωμένα και απομονωμένα τμήματα ώστε να επιλέξετε αυτό που σας ταιριάζει.  

  

Κοντά στη Χώρα και δίπλα στο λιμάνι βρίσκεται η παραλία **Γιαλός** με αμμουδιά μεγάλου μήκους και φυσική σκιά από αλμυρίκια. Αν προχωρήσετε δυτικά θα συναντήσετε τον μικρό όρμο της παραλίας **Τζαμαρία** και στη συνέχεια την πολυσύχναστη παραλία **Κουμπάρα** που έιναι πλήρως οργανωμένη.  

  

Στην ανατολική πλευρά του νησιού, η παραλία **Αγία Θεοδότη** προσφέρει την επιλογή να καθίσετε σε οργανωμένα τμήματα ή να βρεθείτε σε κάποιο ήσυχο μερος με φυσική σκιά από αλμυρίκια. Λίγο πιο νότια βρίσκεται ο οικισμός **Ψάθη** με την ομώνυμη αμμουδιά. Η **παραλία του Παπά**, ο **Κάλαμος** και οι **Πλάκες** βρίσκονται νοτιότερα και δεν είναι τόσο εύκολα προσβάσιμες, όμως αξίζει να τις επισκεφθείτε και να απολαύσετε την ηρεμία του άγριου τοπίου και τους φυσικούς υποβρύχιους θησαυρούς.  

  

Στη βόρεια πλευρά του νησιού βρίσκονται παραλίες με καταγάλανα νερά όπως το **Καμπάκι** και ο **Πλακωτός**. Νοτιοανατολικά θα συναντήσετε εντυπωσιακές παραλίες όπως το **Πικρί Νερό** και το **Σαπουνόχωμα**. Μπορείτε να φτάσετε σε παραλίες που δεν είναι εύκολα προσβάσιμες μέσω του οδικού δικτύου, με καραβάκια που ξεκινούν από το λιμάνι της Ίου.



2369f0e58fd73ea41f67752cccf94760
### Τι δραστηριότητες μπορώ να κάνω στην Ίο;


travelmyth.gr
2021.04

Η Ίος συνδυάζει την ξέφρενη διασκέδαση με την απαράμιλλη ομορφιά του κυκλαδίτικου τοπίου.  

  

Επισκεφθείτε την παραλία του Μυλοπότα όπου τα **πάρτυ** ξεκινούν νωρίς το μεσημέρι και το βράδυ μεταφερθείτε στην πρωτεύουσα της διασκέδασης, τη Χώρα. Στις οργανωμένες παραλίες της Ίου θα βρείτε εξοπλισμό για **θαλάσσια σπορ** και τις κατάλληλες κλιματολογικές συνθήκες για να κάνετε **windsurfing**. Το νησί προσφέρεται επίσης για υποβρύχιες εξερευνήσεις και στην παραλία του Μυλοπότα υπάρχει **σχολή καταδύσεων**.  

  

Μπορείτε να επισκεφθείτε πολλές παραλίες με καταγάλανα νερά δια θαλάσσης ή μεσω **πεζοπορικών διαδρομών**. Η πορεία σας στα παλιά λιθόστρωτα δρομάκια θα σας αποκαλύψει σημεία με μοναδική θέα και γαλήνιους όρμους.  

  

Οι λάτρεις της αρχαιολογίας μπορούν να επισκεφθούν το Αρχαιολογικό και Λαογραφικό Μουσείο της Ίου αλλά και πολλά υπαίθρια σημεία με **αρχαιολογικά ευρήματα** στο νησί. Σημαντικά ευρήματα πρωτοκυκλαδικού οικισμού θα δείτε στο λόφο Σκάρκο και στον λόφο Ψαθόπυργο θα συναντήσετε έναν τάφο που λέγεται ότι είναι του επικού ποιητή Ομήρου. Τέλος, μπορείτε να επισκεφθείτε τα ερείπια του βυζαντινού κάστρου της Παλαιοχώρας από όπου θα θαυμάσετε την εκπληκτική θέα στα γύρω νησιά.



86e508f7a3d84e87b1fe8f87b2b40a77
### Που να πάω στην Ίο;


travelmyth.gr
2021.04

Η πρωτεύουσα της Ίου με τα γραφικά στεγασμένα δρομάκια της (στιγάδια) και τα αναρίθμητα εκκλησάκια είναι ένα στολίδι του Αιγαίου. Από τη **Χώρα** μπορείτε να περπατήσετε μέχρι την **Παναγιά τη Γκρεμνιώτισσα**, την περιοχή με τους **12 ανεμόμυλους** και να φτάσετε ως τα Τσουκαλαριά. Απο εκεί θα έχετε απίστευτη θέα προς τον όρμο του Μυλοπότα, από τις κερκίδες του πετρο-μαρμαρόκτιστου ανοικτού **θεάτρου "Οδυσσέας Ελύτης"**.  

  

Επισκεφθείτε τον οικισμό **Μυλοπότα** που απέχει 3 χλμ. από τη Χώρα και απολαύστε την πλατιά αμμώδη παραλία με τις παροχές για θαλάσσια σπορ και τα ξέφρενα πάρτυ. Μεταβείτε οδικώς από τη Χώρα στο **Μαγγανάρι** και απολαύστε το κυκλαδίτικο τοπίο σε μια διαδρομή περίπου 20 χλμ έως την παραλία.  

  

Αν θέλετε να βρεθείτε στην πιο ήσυχη πλευρά του νησιού, κατευθυνθείτε στα ανατολικά για να συναντήσετε το γραφικό χωριό **Ψάθη** και την **Αγία Θεοδότη** με τις επιμήκεις αμμώδεις παραλίες. Νοικιάστε ένα σκάφος που θα σας οδηγήσει σε απόμερες παραλίες και αμμουδιές που δεν είναι εύκολα προσβάσιμες με αυτοκίνητο. Εξερευνήστε τον βυθό κάνοντας **καταδύσεις**, για τις οποίες μπορείτε να εκπαιδευτείτε σε μία από τις σχολές του νησιού. Οι άνεμοι που πνέουν στο νησί θα σας δώσουν τη δυνατότητα να εξασκηθείτε και στο **windsurfing**.  

  

Για τους λάτρεις της αρχαιολογίας, υπάρχει το Αρχαιολογικό και Λαογραφικό Μουσείο της Ίου. Μπορείτε επίσης να πάτε στον λόφο **Σκάρκο** για να δείτε τα ευρήματα πρωτοκυκλαδικού οικισμού και στον λόφο **Ψαθόπυργο** το σημείο όπου λέγεται ότι βρίσκεται ο τάφος του επικού ποιητή Ομήρου. Τα ερείπια ενός βυζαντινού κάστρου θα συναντήσετε στην **Παλαιοχώρα**, από όπου και θα απολαύσετε την θέα στο πέλαγος.



3cef34fe7971d0dffa6139278835a419
### Τι γεύσεις να δοκιμάσω στην Ίο;


travelmyth.gr
2021.04

Η Ίος διαθέτει πλούσια γαστρονομική κληρονομιά που αντανακλάται στα τοπικά εδέσματα.  

  

Στην Ίο θα δοκιμάσετε **νιώτικα τυριά** (σκοτύρι, ξινό, νιώτικο κεφαλοτύρι, μυζήθρα και γραβιέρα) που παράγονται στα τυροκομεία του νησιού. Η Ίος φημίζεται επίσης για την παραγωγή σε **ελαιόλαδο** και **θυμαρίσιο μέλι** εξαιρετικής ποιότητας.  

  

Κατά τη διαμονή σας στο νησί, μην παραλείψετε να δοκιμάστε **τσιμέτια** (κολοκυθοανθοί γεμισμένοι με ρύζι), **μάτσι** (χειροποίητες χυλοπίτες) και **μερμιτζέλι** (χειροποίητο κριθαράκι). Τα παραδοσιακά γλυκά εδέσματα της Ίου είναι οι **μοσέντες** (πίτες που φτιάχνονται με καρπούζι), τα **μελιτίνια** με νιώτικη μυζήθρα και τα **παστέλια** με μέλι και πορτοκάλι. Η λίστα με τα γλυκά που μπορείτε να δοκιμάσετε περιλαμβάνει επίσης **καλασούνια** (πιτάκια με μυζήθρα και μέλι), **παστωτά σύκα**, **αμυγδαλωτά** και **αβγοκαλάμαρα**.



7dfca911818c6a71af2e09e2f336a8e8
### Που βρίσκεται η Ίος;


travelmyth.gr
2021.04

Η Ίος αποτελεί μέρος του συμπλέγματος των [Κυκλάδων](https://www.travelmyth.gr/κυκλαδες/ξενοδοχεια) στο Αιγαίο Πέλαγος. Βρίσκεται ανάμεσα στη Σαντορίνη, τη [Σίκινο](https://www.travelmyth.gr/σικινος/ξενοδοχεια) και τη Νάξο. Βόρεια της Ίου βρίσκονται επίσης τα νησιά Πάρος και [Αντίπαρος](https://www.travelmyth.gr/αντιπαρος-κυκλαδες/ξενοδοχεια).



bf5913c8a86e8bdebb02033f3d406a41
### Που ανήκει η Ίος;


travelmyth.gr
2021.04

Η Ίος είναι νησί του νομού Κυκλάδων της Περιφέρειας Νοτίου [Αιγαίου](https://www.travelmyth.gr/νησια-αιγαιου/ξενοδοχεια). Ανήκει στον Δήμο Ιητών και υπάγεται στην Περιφερειακή ενότητα Θήρας.



0c91f86b6526530364cc9ad4cf749433
### Ποιος είναι ο πληθυσμός της Ίου;


travelmyth.gr
2021.04

Σύμφωνα με την απογραφή του 2011, ο πληθυσμός της Ίου ανέρχεται στους 2.030 κατοίκους.


